open-index/open-wikipedia-markdown huggingface dataset:
José Domínguez González (político)

**José Domínguez González**, nado en Corzáns (Salvaterra de Miño) en 1895 e finado en Vigo o 24 de febreiro de 1937, foi un político galego.

## Traxectoria 
Emigrou a Arxentina con 16 anos, e alí traballou de panadeiro e foi sindicalista. Participou na Sociedad Juventud Progresista Hijos de Fornelos y Anexos e na Sociedade Nazonalista Pondal, e colaborou en *Acción Gallega* e *A Fouce*. Retornado a Salvaterra de Miño, na República foi concelleiro socialista e tenente alcalde.

Logo do golpe de Estado do 18 de xullo de 1936 incorporouse ao Comité de Defensa da República. Foi detido, xulgado en Vigo por rebelión militar e condenado á pena de morte. Antes da súa execución escribiu unha carta a Adela Melijosa Suárez e outras compañeiras presas. Foi fusilado no castelo do Castro en Vigo ás once da mañá do 24 de febreiro de 1937, xunto con nove persoas máis.

## Notas
José Domínguez

Co nome de **José Domínguez** podemos referirnos a:
***José Domínguez Bugarín**, escultor e entallador galego

***José Domínguez Izquierdo**, avogado, xornalista e escritor galego (m. 1897).

***José Domínguez González**, político galego de Salvaterra de Miño (1895-1937).
***José Domínguez González**, xornalista e escritor galego (n. 1958).
***José Domínguez Fernández**, político galego na Arxentina (1917-1980).
***José Domínguez Benavides**, xornalista galego (m. 1985).
***José Domínguez Rial**, futbolista galego (1940-2000).
Child life (grao)

**Child life** é unha área de estudo adicada a preparar estudantes en especialistas Child life. Un grao Child life pode ser cursado nun nivel de bacharelato ou de máster. Child life pode ser unha área maior ou menor dentro dun campo de estudo relacionado.

## Notas 
## Véxase tamén 
### Ligazóns externas 
* Consello de Child Life 
* Grao en especialista Child life na Clínica Mayo
Glee

***Glee*** (estilizado como ***glee***) é unha serie de televisión estadounidense do xénero musical, comedia e drama que foi emitida a través da canle Fox dende o 19 de maio de 2009 até o 20 de marzo de 2015. Céntrase nos estudantes do instituo ficticio William McKinley High School, no que os seus membros fan espectáculos musicais ó tempo que teñen que afrontar os comúns problemas de instituto, a aceptación social, as relacións sexuais e a discriminación para aprender a traballar como un equipo. Entre os actores iniciais están Matthew Morrison, que interpreta o director do club Will Schuester, Jane Lynch como a adestradora Sue Sylvester, Jayma Mays como a conselleira estudantil Emma Pillsbury, Jessalyn Gilsig como a muller de Will Terri e Dianna Agron, Chris Colfer, Kevin McHale, Lea Michele, Cory Monteith, Amber Riley, Mark Salling e Jenna Ushkowitz como os oito membros do club. O elenco principal da serie variou ó longo da serie.

A serie foi creada por Ryan Murphy, Brad Falchuk e Ian Brennan, sendo este último o que concibía orixinalmente *Glee* como un filme. Os tres escribiron tódolos episodios das dúas primeiras tempadas, e Murphy e Falchuk exerceron nun principio como os directores principais da serie. O episodio piloto emitiuse o 19 de maio de 2009, e a primeira tempada estreouse do 9 de setembro de 2009 até o 8 de xuño de 2010. As seguintes tempadas estreáronse en setembro e concluíron en maio. A sexta e derradeira tempada emitiuse dende xaneiro a marzo de 2015.

## Notas 
## Véxase tamén 
### Ligazóns externas 
* Páxina oficial 
*
MRW

**MRW** é unha empresa de envíos española con sede en Valencia (dende o 9 de outubro de 2017). Conta cunhas 1&nbsp;370 franquías e 60 plataformas loxísticas distribuídas en Andorra, España, Xibraltar, Portugal e Venezuela. Ten uns 14&nbsp;000 empregados. É a única empresa de mensaxería homologada para o transporte de animais.

Foi fundada no ano 1977 por Francisco Martín Frías, o seu conselleiro delegado até que presentou a súa dimisión en maio de 2012, e socio minoritario da empresa, co 15&nbsp;% das accións, xunto coa familia Corrales, propietaria do 59&nbsp;% da mesma, e a familia Rillo, co 26&nbsp;%.

## Notas 
## Véxase tamén 
### Ligazóns externas 
* Páxina oficial
Tom Høgli

**Tom Høgli**, nado o 24 de febreiro de 1984, é un futbolista noruegués que xoga na Superliga danesa co F.C. København.

## Traxectoria 
### Bodø/Glimt 
Xogou durante varias tempadas co Bodø/Glimt, procedente do Skånland og Omegn IF, mais na tempada 2007 o club transferiuno ao Tromsø.

### Tromsø 
Durante o seu primeiro ano actuou como substituto de Patrice Bernier no medio campo central. O 29 de maio de 2011 marcou o seu primeiro gol para o Tromsø nunha vitoria 4–0 contra o Brann.

### Club Brugge 
O 18 de xuño de 2011 fichou co Club Brugge da Jupiler Pro League belga.

### F.C. Københav 
Logo de tres tempadas co Brugge, Høgli firmou o 31 de xaneiro de 2014 co club danés F.C. København e debutou na liga danesa o 20 de xullo nun encontro co Silkeborg IF.

## Carreira internacional 
Xogou na selección norueguesa sub-21. Coa selección de Laponia foi o máximo anotador da Copa do Mundo VIVA 2006. O 20 de agosto de 2008, Høgli fixo a súa estrea coa selección absoluta de Noruega nun partido amigable contra Irlanda.

## Notas
Tarkan

**Tarkan Tevetoğlu**, nado en Alzey o 17 de outubro de 1972, é un cantante pop turco coñecido como **Tarkan**. Foi un dos máis exitosos e admirados de Turquía e Alemaña. Lanzou varios álbums que foron un éxito de vendas durante a súa carreira. Tamén chamado *O Príncipe do pop turco*.

## Notas 
## Véxase tamén 
### Ligazóns externas 
*Páxina oficial
Ruín Bois

**Ruín Bois** foron unha banda musical de oi!, formadad en Bueu no verán de 1994. O seu álbum *Sempre en Galiza* (1997), con certa repercusión nos anos 90, foi reeditado en 2016.

## Membros 
*Jose: voz
*Mikel: guitarra
*Piri: baixo
*Sonia: batería

## Discografía 
**Sempre en Galiza* (1997)

## Notas 
## Véxase tamén 
### Ligazóns externas 
* Datos do grupo en common-people.net 
* Datos do grupo en lafonoteca.net
Sempre en Galiza (álbum)

***Sempre en Galiza*** é o primeiro álbum de estudio do grupo musical de oi! galego Ruín Bois. Foi publicado en 1997, baixo o selo belga Pure Impact. En 2016 foi reeditado en formato vinilo, por Common People Records. As letras do álbum están en galego, inglés e castelán.

Todos os temas foron compostos polo grupo, agás "Zipaioak" (Puñetazo Oi!) e "Dodot no ha muerto" (Decibelios).

## Lista de cancións 
## Notas 
## Véxase tamén 
### Ligazóns externas 
* Datos do álbum en discogs.com 
* Datos do álbum en bandcamp.com
Adela Melijosa Suárez

**Adela Melijosa Suárez**, coñecida como **A Santanderina**, nada en Santander en 1896, foi unha política galega.

## Traxectoria 
Instalada en Vigo, durante a República participou en varios actos da Fronte Popular e foi elixida vogal da Agrupación de Mujeres Antifascistas en marzo de 1936. Logo do golpe de Estado do 18 de xullo de 1936 foi detida e estivo presa por orde gobernativa no cárcere de Vigo. Abríronlle unha causa militar logo da incautación dunha carta que lle dirixiu o condenado a morte José Domínguez González. No consello de guerra, celebrado 7 de xullo de 1937 en Vigo, o fiscal fixo referencias á súa vida privada e significación política, pero retirou as acusacións e suxeriu fose sancionada gobernativamente. O tribunal absolveuna.

## Notas
Miranda do Corvo

**Miranda do Corvo** é unha vila portuguesa no distrito de Coímbra, rexión Centro e subrexión do Pinhal Interior Norte. É sede dun municipio de 13 098 habitantes e ten 126,38&nbsp;km² de área. Un documento do século X que dicía que estas terras estaban asociadas co Mosteiro de Lorvão en 998, identificaba unha estrutura militar en Miranda do Corvo que incluía unha torre. o cal foi confirmado polo rei D. Afonso II.
* Miranda do Corvo
* Semide e Rio Vide
* Vila Nova

## Notas
Marcelino García Villar

**Marcelino García Villar**, nado en Soutolongo (Lalín) o 28 de setembro de 1904 e finado na mesma parroquia o 8 de novembro de 1970, foi un avogado e político galego.

## Traxectoria 
Estudou no Seminario de Lugo, que abandonou en 1925 para facer o bacharelato examinándose por libre en Ourense e na Coruña. En 1930 foi elixido secretario do Centro Republicano de Lalín. Participou xunto con Manuel Ferreiro na reunión constitutiva da Federación Republicana Gallega en marzo de 1931. Logo da proclamación da República foi nomeado vocal da Xunta Xestora provisional do Concello de Lalín. Foi nomeado oficial do Concello en 1932 e ao ano seguinte recadador do Imposto de Utilidades. Neses anos comezou a carreira de Dereito, examinándose por libre en Madrid e Murcia. No bienio negro foi destituído como recadador. En novembro de 1935 foi elixido presidente da Casa da República de Lalín.

Logo do golpe de Estado do 18 de xullo de 1936 fuxiu ante o temor a unha morte segura. Permaneceu agochado en Barcia e máis tarde en Millerada, onde chegou a poñer escola. En 1945 presentouse ás autoridades en Pontevedra, pero ante o temor a ser detido, volveu fuxir. Presentouse novamente en 1948, pero por medo a unha condena volveu agocharse. Durante os anos de fuxido continuou os estudos de Dereito, examinándose por libre na Universidade de Salamanca para conseguir a licenciatura en 1952. Foi detido en 1957 e ao ser posto en liberdade pasou outra vez á clandestinidade. A súa última detención foi en 1965. A partir dese ano viviu na casa familiar de Soutolongo onde morreu en 1970.

## Véxase tamén 
### Bibliografía 
* Igrexas, Manuel: Marcelino García, 30 anos fuxindo (28/7/2015) en *Historias de Deza*.
The Oxford Murders

***The Oxford Murders*** é un filme dirixido por Álex de la Iglesia que se estreou no 2008. É un suspense baseado na novela *Crímenes imperceptibles* do matemático e escritor arxentino Guillermo Martínez. Está protagonizado por Elijah Wood, John Hurt, Leonor Watling e Julie Cox.

## Personaxes 
* Elijah Wood como Martin
* John Hurt como Arthur Seldom
* Leonor Watling como Lorna
* Julie Cox como Beth Eagleton
* Dominique Pinon como Frank
* Burn Gorman como Yuri Ivanovich Podorov
* Jim Carter como Inspector Petersen
* Anna Massey como Mrs. Julia Eagleton
* Alex Cox como Kalman

## Véxase tamén 
### Outros artigos 
* *Crímenes imperceptibles*
### Ligazóns externas 
* Páxina oficial 
*
Tore André Flo

**Tore André Flo**, nado en Flo o 15 de xuño de 1973, é un exfutbolista e adestrador infantil noruegués.

## Traxectoria 
É irmán dos tamén futbolistas Jostein Flo e Jarle Flo, e curmán de Håvard Flo. A súa carreira deportiva transcorreu entre Noruega e o Reino Unido. Os seus momentos de maior recoñecemento pasounos en clubs como o Chelsea ou o Rangers. Tamén xogou no Siena da serie A italiana.

Foi internacional con Noruega, coa que marcou 23 goles en 76 partidos e coa que disputou o Mundial de 1998.

Tras retirarse da competición profesional en xuño de 2010 estableceu en Inglaterra con Sean Faulkner a súa propia academia de fútbol, que adestra a nenos e mozos en diferentes escolas, clubs, campos de vacacións e centros de excelencia. En 2011 volveu competir en Noruega mais en 2012 retirouse definitivamente, e logo volveu ao Chelsea, adestrando no Cobham Training Centre a menores de catorce anos.
## Notas
Cuña

miniatura|dereita|130px|Diagrama do funcionamento dunha cuña (de cor negra).
Unha **cuña**, tamén coñecida como **calzo**, **forra** ou **sofico**, é unha ferramenta con forma triangular e unha das seis clásicas máquinas simples. Adóitase facer de madeira ou de metal e ten unha beira acabada en ángulo agudo. Pódese empregar para separar dous obxectos ou dúas partes dun obxecto, elevalo ou mantelo nun lugar.

O funcionamento da cuña responde ao mesmo principio que o do plano inclinado. Ao movela na dirección da súa beira afiada, a cuña traslada as forzas en sentido perpendicular á dirección do movemento. Estas son as forzas que se aproveitan para separar obxectos, ou para xerar fricción e manter a cuña fixa aos obxectos cos que está en contacto.

## Notas
Henning Berg

**Henning Berg**, nado o 1 de setembro de 1969 en Eidsvoll, é un ex-futbolista e adestrador noruegués que xogou como defensa no Blackburn, no Manchester United e na selección de Noruega na década de 1990 e 2000.

## Traxectoria 
A súa carreira como futbolista profesional durou de 1988 a 2004, primeiro en Noruega co Vålerenga e o Lillestrøm, non obstante a súa etapa máis coñecida foi como xogador da Premier League gañando títulos tanto co Blackburn Rovers como co Manchester United, converténdose no primeiro xogador en gañar a Premier League con dous clubs. Rematou a súa carreira na Scottish Premier League co Rangers. Coa selección de Noruega xogou máis de cen encontros, marcando nove goles.

### Adestrador 
O 22 de abril de 2005, menos dun ano despois de rematar a súa carreira como xogador, Henning Berg converteuse no adestrador do FK Lyn poucos días após principiar o campionato de primeira división. Segundo o acordo co club firmou por catro anos, para darlle continuidade á política de formación e lanzamento dos xogadores novos. O 24 de abril, Berg dirixiu por vez primeira o equipo nun empate co Star. Na seguinte fin de semana logrou a súa primeira vitoria contra o Molde por 6-1. Na súa primeira tempada, Berg obtivo bos resultados, poñendo ao Lyn en terceiro lugar e logrando a cualificación para a Copa da UEFA, quedando a só dous puntos por detrás do campión, o Vålerenga. Tamén logrou bater ao rival, o Rosenborg na casa, por primeira vez desde 1968. Durante as dúas tempadas seguintes, o FK Lyn quedou no medio da táboa.

O 19 de agosto de 2008 Henning Berg aceptou a oferta do Lillestrøm, o seu ex-club. Firmou por cinco anos de contrato, que entrou en vigor uns meses máis tarde, despois de deixar o seu cargo no Lyn. Berg acadou o obxectivo de salvar o club de descenso. A tempada seguinte, serios problemas económicos esixiron ao Lillestrøm vender boa parte dos seus xogadores profesionais, alén das baixas por lesións que complicaron o inicio de tempada, así e todo Berg logrou que o equipo rematase en décimo primeiro lugar na clasificación nacional. En 2010, o equipo continuou mellorando e chegou á quinta praza na metade da tempada, tras trece partidos consecutivos invicto, pero na segunda metade o Lillestrøm baixou ata a décima posición. O ano seguinte, o club principiou ben a tempada e a metede de tempada estaba entre os mellores pero por mor de problemas económicos vendeu algúns dos seus mellores xogadores (Anthony Ujah, Nosa Igiebor e Stefán Gíslason  e baixou no final da tempada. A tres xornadas do remate, o presidente do club despediuno por desacordos deportivos.

#### No estranxeiro 
O 31 de outubro de 2012 converteuse en adestrador do Blackburn Rovers, pero cesou despois de dez partidos, tras unha serie de cinco derrotas en seis partidos. En decembro de 2013 chegou ao Legia Warszawa en Polonia, substituíndo a Jan Urban, malia ocupar o primeiro lugar na clasificación da primeira división . Segundo o presidente do Legia, na procura de mellores resultados na competición europea.

## Notas
Soto (arquitectura)

[miniatura|dereita|220px|Soto no Museo de Historia de [Varsovia.]]

Un **soto** é unha parte ou andar dun edificio que se atopa por debaixo do nivel do chan, xunto aos alicerces. Nos sotos das casas adóitanse atopar a caldeira ou o sistema de calefacción, mentres que nos edificios de maior tamaño pode haber mesmo varios sotos que en moitos casos se utilizan como aparcadoiro para vehículos.

## Características 
Ao se atopar baixo o nivel do chan, os sotos teñen unhas características especiais como unha temperatura estábel, humidade e pouca ou ningunha luz solar. Por isto tamén se utilizan para a conservación dalgúns alimentos ou bebidas como o viño. Ás veces tamén serven para gardar ferramentas, cousas vellas ou madeira para o lume.

## Etimoloxía
Do latín *subtu*, da preposición *sub* (do mesmo xeito que o *sobrado*, a parte oposta da casa no alto, procede do latín *superatu*, da preposición *super* ou *supra*). Por ter este significado é pouco esperable que producise topónimos. Debido á súa etimoloxía, aplícase tamén a unha "pataqueira" ou *sotana*, pois os tubérculos están soterrados, caso no que si ten máis sentido que dea lugar a microtopónimos.

Confúndese ocasionalmente con *souto*, "fraga de castiñeiros", porque *Soto* foi o xeito da castelanización sistemática do apelido galego *Souto*. Velaí unha das explicacións dunha cantidade variable de topónimos Soto en Galicia. En cambio, en castelán *soto* ten un significado propio e diferente: igual que o galego **souto**, procede do latín *saltus*, "bosque, selva, terreo montañoso ou de pasto".

## Notas
Aram Khalili

**Aram Khalili**, nado en Bukan o 28 de xullo de 1989, é un futbolista iranio-noruegués que xoga como dianteiro do Bryne FK.

## Traxectoria 
Naceu nunha localidade kurda de Irán, mais a súa familia estableceuse na localidade norueguesa de Kristiansand en 1997. Khalili xogou nos equipos xuvenís do Start en 1999 e debutou co IK Start na Tippeligaen en 2006, pero non empezou a xogar regularmetne co primeiro equipo ata 2008. En xaneiro de 2011 firmou co Bodø/Glimt.

## Carreira internacional 
A Khalili convocárono coa selección de Noruega sub-21 pero nunca xogou coa categoría absoluta, como cidadán iranio a selección de Irán poderíao convocar.

## Notas
Gran Premio de Australia de 1988

O **Gran Premio de Australia de 1988** foi unha carreira de Fórmula 1 celebrada o 13 de novembro de 1988 nun circuíto urbano na cidade de Adelaida. Foi a 53º carreira na historia combinada do Gran Premio de Australia, que remontase ás 100 Miles Road Race de 1928. O Gran Premio de Australia foi a décimo sexta e última carreira da tempada de . A carreira disputouse sobre 82 voltas aos 3´780 quilómetros do circuíto para unha distancia total de carreira de 310 quilómetros. Así como a última carreira para os motores turboalimentados ata .

A carreira foi gañada polo piloto francés Alain Prost pilotando un McLaren MP4 / 4. Foi a terceira e última vez Prost gañou esta carreira logo de gañala en 1982 e 1986. Prost sacou 36 segundos sobre o seu compañeiro de equipo, o brasileiro Ayrton Senna, foi a 15ª vitoria da tempada de McLaren, unha nova marca para un construtor nunha soa tempada e a sétima vitoria de Prost na tempada. Tamén foi a décima final 1-2 de McLaren da tempada, unha nova marca. O Campión do Mundo sainte Nelson Piquet terminou en terceiro lugar pilotando o seu Lotus 100T, o que permitiu aos coches con motor Honda para varrer bo podio na última carreira da primeira éra do turbo. Foi o 172º e último podio de Team Lotus na Fórmula Un, e a última vez que Piquet pisou o podio ata terminar segundo no Gran Premio do Canadá de 1990.

## Clasificación 
### Cualificación
### Carreira
## Líderes por volta
* Líderes por volta: Alain Prost 70 (1-13, 26-82), Gerhard Berger 12 (14-25)

## Posicións logo da carreira
***Texto en negra** indica aos campións.

;Clasificación no campionato de pilotos

;Clasificación do campionato de construtores

* **Nota**: Só se inclúen as cinco primeiras posicións en ambas as clasificacións. Os pilotos só podían contar os seus 11 mellores resultados, os números sen paréntesis son puntos do campionato. Os números entre paréntesis son o total de puntos obtidos. Puntos exactos na declaración final dos resultados. Os Benetton foron descualificados posteriormente desde o Gran Premio de Bélxica e os seus puntos reasignados.

## Notas 
## Véxase tamén 
### Ligazóns externas
Ima Robot

**Ima Robot** é unha banda estadounidense de dance rock baseada nos Ánxeles formada en 1998. Ata a data o grupo leva publicados tres álbums de estudio: *Ima Robot* (2003), *Monument to the Masses* (2006) e ''Another Man's Treasure* (2010). O seu tema "Greenback Boogie" é a canción de apertura da serie de televisión *Suits''.

## Discografía 
## Notas 
## Véxase tamén 
### Ligazóns externas 
* Páxina da banda
Saccharine Trust

**Saccharine Trust** é unha banda estadounidense de post-hardcore procedente dos Ánxeles e fundada en 1980 polo vocalista Jack Brewer e o guitarrista Joe Baiza. O grupo tocou frecuentemente cos seus compañeiros en SST Records Minutemen e Black Flag. Porén, Baiza describiu a Saccharine Trust como a "ovella negra" do elenco de SST. O batería Rob Holzman apareceu no seu álbum de estrea de 1981 *Paganicons* pero deixou a banda para tocar en Slovenly, sendo substituído por Tony Cicero.

O seu primeiro material era semi-improvisado e normalmente ruidoso (por exemplo, o álbum *Worldbroken* foi totalmente improvisado ao vivo, tanto a música como as letras), pero posteriormente centrouse máis e deixouse influenciar polo jazz.

Despois de dez anos de parón, de 1986 a 1996, o grupo reformouse e comezou a actuar pola costa oeste estadounidense.

## Discografía 
## Notas
Concello da Coruña

O **Concello da Coruña** é o órgano de goberno e administración local do concello da Coruña, na provincia homónima. O concello existe polo desde o século XIII.

Está presidido polo alcalde ou alcaldesa da Coruña que, desde 1979, é elixido democraticamente. Actualmente ocupa o cargo Inés Rey, do PSG-PSOE, que tomou posesión en 2019, sucedendo a Xulio Ferreiro da Marea Atlántica.

## Casa consistorial 
miniatura|Placa coa situación do concello na rúa das Donas

O concello tivo a súa sede en varios lugares da Cidade Vella, como a Casa Cornide ou o antigo colexio e convento de Santo Agostiño, sendo este último a sede dende 1837 ata 1918. En setembro de 1918 inaugurouse a nova sede, o Palacio de María Pita, edificio de estilo modernista situado na praza de María Pita, obra do arquitecto municipal Pedro Mariño.

## Notas 
## Véxase tamén 
### Outros artigos 
* Alcaldes da Coruña
* Eleccións municipais de 2019 na Coruña
### Ligazóns externas 
* Sitio web oficial
* Visita virtual ao Palacio de María Pita
Priorado de Sión

O **Priorado de Sión** (en ), é o nome dado a unha organización fraternal, fundada e disolta en Francia en 1956 por Pierre Plantard como parte dun engano. Na década de 1960, Plantard creou unha historia ficticia para a organización, describíndoa como unha sociedade secreta fundada por Godofredo de Bouillon no Monte Sión do Reino de Xerusalén en 1099, confundíndoa cunha orde monástica verdadeira e histórica, a Abadía da Nosa Señora do Monte Sión. Na versión de Plantard, o priorado dedicouse a instalar unha liña de sangue da dinastía Merovinxia nos tronos de Francia e dos resto de Europa. Este mito foi expandido e popularizado polo libro pseudohistórico  *The Holy Blood and the Holy Grail* de 1982 que máis tarde sería representado como feito no prefacio da novela de 2003 *O código Da Vinci*.[miniatura|O [emblema oficial do Priorado de Sión está parcialmente baseado na flor de lis, que foi un símbolo da monarquía francesa.|esquerda]]

## Notas 
## Véxase tamén
Jørn Andersen

**Jørn Andersen**, nado en Fredrikstad o 3 de febreiro de 1963, é un ex-futbolista e adestrador noruegués. Desde 2006 é o adestrador da selección de fútbol de Corea do Norte.

## Traxectoria 
### Noruega 
A súa carreira arrincou no equipo local do ;Østsiden. Logo pasou polo Fredrikstad e logrou sete goles en 43 participacións na máxima categoría. Na tempada 1985 transferírono ao Vålerenga, co que marcou 23 goles en 22 partidos.

### Alemaña 
En 1985 firmou co FC Nürnberg alemán. En 78 partidos marcou 28 goles antes de ingresar no Eintracht Frankfurt. En 1990 Andersen converteuse no primeiro xogador estranxeiro en acadar o maior número de goles nunha tempada na Bundesliga con 18. En 1990–91 Andersen xogou co Fortuna Düsseldorf antes de pasar ao Hamburger SV (1994–95) e ao Dynamo Dresden.

### Suíza 
De Dresden Andersen foi a Suíza para fichar co FC Zürich en 1995, mais só logrou marcar dous goles en 33 encontros. En 1998 deixou o FC Lugano para ir ao FC Locarno.

## Carreira internacional 
Debutou con Noruega en 1985 e tivo un total de 27 participacións co seu país, logrando cinco goles. O seu último partido internacional foi nunha cualificación para o compionato europeo contra Hungría en outubro de 1990, substituíndo a Jahn Ivar Jakobsen.

## Adestrador 
Tras deixar os terreos de xogo converteuse en adestrador xuvenil do FC Luzern e logo volveu a Alemaña para adestrar ao Rot-Weiß Oberhausen des 2003 ata 2004. Despois foi axundante de Horst Köppel no Borussia Mönchengladbach.

En maio de 2007 firmou co equipo grego do Skoda Xanthi pero cesou en xuño de 2007.
miniatura|Andersen como adestrador do Karlsruher SC durante unha rolda de prensa en decembro de 2011
A finais de 2007 firmou co equipo da 2. Bundesliga Kickers Offenbach, mais foi incapaz de evitarlles o descenso. O 20 de maio de 2008 comprometeuse por dous anos con outro equipo da 2. Bundesliga, o Mainz 05, e baixo a súa dirección conseguiu a promoción á Bundesliga, malia o éxito o club despediuno o 3 de agosto de 2009.

A mediados de decembro de 2010 aceptou adestrar ao equipo grego do Larissa. Non obstante tras perder tres partidos de liga e fracasar na copa, sen puntuar un só gol, Andersen marchou exercendo só 24 días a titularidade no equipo. Seis meses máis tarde regresou a Alemaña para facerse cun equipo da segunda división, o Karlsruher SC. E o 2 de xaneiro de 2015 fíxose coa dirección do Austria Salzburg.

Deixou o equipo en decembro de 2015 e aceptou adestrar á selección de Corea do Norte en maio de 2016, por primeira volta desde 1994 Corea do Norte tiña un adestrador estranxeiro.

## Notas
Steffen Iversen

**Steffen Iversen**, nado o 10 de novembro de 1976 en Oslo, é un futbolista internacional noruegués.

## Traxectoria 
Fillo de Odd Iversen, recoñecido futbolista noruegués, comezou a súa carreira aos 18 anos no Rosenborg e alí gañou dous títulos de liga consecutivos. Fichou polo Tottenham Hotspur en decembro de 1996 e alí marcou 64 goles en sete anos years e logrou a League Cup. Logo dun breve período no Wolverhampton Wanderers, volveu a Noruega onde pasou dous anos no Vålerenga e participou no primeiro título de liga para o club en 21 anos. En 2006 volveu ao Rosenborg, onde gañou o seu segundo título de liga consecutivo, e logo outra vitoria na liga en 2010. O 1 de xaneiro de xaneiro de 2011 deixou o Rosenborg BK polo club inglés do Crystal Palace, e tras trece meses en Inglaterra volveu co Rosenborg pola terceira volta en febreiro de 2012.

### Carreira internacional 
Xogou coa selección norueguesa 79 encontros dende 1998 e marcou 22 goles.;

## Notas
Thomas Myhre

**Thomas Myhre**, nado o 16 de outubro de 1973 en Sarpsborg, é un ex-futbolista noruegués, porteiro da selección nacional ata 2007.

## Traxectoria 
Comezou a súa carreira no Moss, firmando co primeiro equipo en 1991 e tivo a oportunidade de entrar tamén en 1991 na selección norueguesa sub-21. En 1993 fichou polo Viking. Unha grave lesión no xeonllo fixo que perdese toda a tempada 1996, volveu co seu club a tempada seguinte e en 1997 entrou na Premier League da man do Everton. Myhre fixo un gran traballo como porteiro do Everton, e o seleccionador nacional convocouno por primeira volta no equipo absoluto nun amigable contra Dinamarca en abril de 1998. Foi tamén porteiro reserva no Mundial de Fútbol Francia 1998. Xogou toda a liga co Everton na tempada 1998/99 pero por mor dunha lesión ao principio da seguinte tempada perdeu a titularidade e xogou cedido no Birmingham, Tranmere, así como no equipo escocés dos Rangers e no F.C. København, co que logrou o título de liga en 2000/01. Tamén foi o porteiro de Noruega na Eurocopa 2000.

No verán de 2001 mercouno o Beşiktaş, pero logo dunha soa tempada en Turquía volveu a Inglaterra fichado polo Sunderland, nas dúas primeiras tempadas xogou como reserva pero tras unha lesión do titular Mart Poom, ao empezar a tempada 2004-05, quedou como porteiro titular, e a tempada rematou co ascenso á Premier League. Malia iso o club non renovou o seu contrato en 2005 e Myhre volveu ao seu país onde xogou co Fredrikstad, antes de volver, unha vez máis, a Inglaterra en 2013, esta volta co Charlton. Firmou en agosto de 2005 e parmaneceu ata 2010 ao mercalo o Viking. Pero en febreiro de 2010 tras discordar co club marchou.

Foi un integrante estable da selección nacional, con máis de 50 participacións. Pero logo de dous erros contra Bosnia e Hercegovina e Turquía que foron trascendentais para Noruega non se clasificar na Eurocopa, o seleccionador decidiu substituílo por Håkon Opdal.
Mathis Bolly

**Mathis Bolly**, nado en Oslo o 14 de novembro de 1990, é un futbolista noruegués–marfilés que xoga como centrocampista co Greuther Fürth.

## Traxectoria 
De pai marfilés e nai norueguesa, Bolly medrou no barrio de Holmlia en Oslo, e xogou nas seccións inferiores do Lyn, Oppsal e Holmlia antes de fichar polo Lillestrøm en 2008. Fixo o seu debut no primeiro equipo na Tippeligaen contra o Stabæk e xogou dous partidos na súa primeira tempada co club. Na segunda tempada, en 2009, xogou dez partidos na división de honra. Bolly logrou o seu primeiro gol na máxima competición norueguesa nunha vitoria 1–0 contra o Sandefjord o 3 de outubro de 2010. Durante a tempada 2012 marcou catro goles e fixo catro asistencias. Logo aceptou unha oferta do Fortuna Düsseldorf e o 2 de xaneiro de 2013, firmou por tres ano e medio co club alemán.

Debutou na Bundesliga nun enconro contra o Mainz 05 como substituto. No seguinte partido, contra o FC Bayern München o 9 de marzo de 2013, puntuou para o Fortuna Düsseldorf  nunha derrota 3–2. E na semana seguinte deulle outro gol ao equipo nun empate 1–1 contra o VfL Wolfsburg. O Fortuna Düsseldorf baixou de categoría na tempada 2012–13 mais Bolly permaneceu co equipo na  2. Bundesliga

## Carreira internacional 
Bolly xogou tres partidos coa selección norueguesa sub-19 en 2009 pero en maio de 2013 o adestrador da selección de Costa do Marfil convocouno para a rolda de clasificación do mundial contra Gambia e Tanzania.  Xogou o seu primeiro encontro con Costa do Marfil contra Gambia o 8 de xuño de 2013. Tamén o chamaron para xogar con Costa do Marfil no Mundial de Fútbol Brasil 2014 no Brasil, e debutou nun mundial na segunda parte no partido contra Colombia.

## Notas
Carmen Temprano Salorio

**Carmen Temprano Salorio**,  coñecida polo alcume **A Moza**, nada en Sada o 11 de novembro de 1926 e finada en Zas (Negreira) o 5 de marzo de 1949, foi unha guerrilleira antifranquista galega.

## Traxectoria 
Botouse ao monte no verán de 1948 ao ser descuberta a relación que mantiña con José María Castelo Mosquera. Integrante do grupo de Juan Couto Sanjurjo "Simeón". O 21 de xullo dese ano foi ferida en Beldoña (Abegondo) nun tiroteo coa Garda Civil, na mesma noite na que ardeu a casa do concello de Abegondo nun incendio provocado. Vestía con roupa masculina.

Morreu ao fuxir logo de que a Garda Civil descubrise o seu agocho nunha casa de Zas (Negreira). Os seus restos mortais foron localizados nunha fosa común á beira da Igrexa de Santa María de Páramos en outubro de 2016.
## Notas 
## Véxase tamén 
### Bibliografía 
* 
* 

### Ligazóns externas 
* Abrindo fosas, pechando feridas
Erundino Vieito Baña

**Erundino Vieito Baña**, nado en Lañas (A Baña) e finado en Val do Dubra o 5 de marzo de 1949, foi un guerrilleiro antifranquista galego.

## Traxectoria 
Dirixente do Partido Galeguista na Baña. Foi mobilizado en 1936 e destinado á fronte de Asturias no Batallón nº 8 de Zapadores da Coruña. Desertou para pasarse ao exército republicano. Formou parte do Batallón Galicia nº 219 onde estivo destinado nunha batería en Colloto. Feito prisioneiro o 10 de novembro de 1937, foi internado nun campo de concentración.

Fuxiu do campo o 4 de febreiro de 1938 e regresou á súa parroquia. Estivo agochado durante once anos, actuando como enlace da guerrilla. Quedou citado o 5 de marzo de 1949 cos compoñentes do destacamento Manolo Bello, da IV Agrupación do Exército Guerrilleiro de Galicia, en Zas (Negreira), para cambiar de lugar. Descubertos pola Garda Civil, fuxiron e foron abatidos en Paramos (Val do Dubra).
## Notas
## Véxase tamén 
### Bibliografía 
* Nacionalismo e guerrilla: Un capítulo da loita antifranquista na Galiza
### Ligazóns externas 
* Abrindo fosas, pechando feridas
Vicente Peña Tarrasa

**Vicente Peña Tarrasa**, coñecido como **Pedro Borrás**, nado en Palma en 1904 e finado en Val do Dubra o 5 de marzo de 1949, foi un militar e guerrilleiro antifranquista.

## Traxectoria 
Suboficial da Mariña en Ferrol. Co golpe de Estado do 18 de xullo de 1936 permaneceu fiel á República, estivo a piques de ser fusilado e foi obrigado a loitar no bando sublevado. A principios dos anos corenta organizou células clandestinas nos cuarteis Dolores de Infantaría de Mariña en Ferrol e grupos da Unión Nacional (UNE) e o PCE.

En 1946 pasou á guerrilla onde foi un dos oficiais militares do destacamento Eive-Carbón da IV Agrupación do Exército Guerrilleiro de Galicia. Tamén asumiu a formación teórica a través do periódico *Senda Guerrillera*. O grupo que comandaba foi o autor do incendio da casa do concello de Moeche o 17 de agosto de 1948. O 8 de setembro de 1948 a Garda Civil de Ortigueira cercou unha casa de Ambosores na que se refuxiaba Vicente Peña con Leonardo Gómez Pérez e outros tres guerrilleiros; no tiroteo mataron o propietario Jesús López Bouza e o seu criado José Durán Souto, logrando fuxir os guerrilleiros. O xulgado militar da Coruña publicou unha requisitoria contra el e Jesús Valeiro Gómez en novembro de 1948 como encartados nas causas 457/48, 458/48 e 482/48 por atraco a man armada. Refuxiados nunha casa de Zas (Negreira), foron descubertos pola Garda Civil, fuxiron e foron abatidos en Paramos (Val do Dubra) o 5 de marzo de 1949. Morreron José María Castelo Mosquera e Manuel Pena Camino, e as enlaces Carmen Temprano e Manuela Teiga.
## Vida persoal 
Casou con María del Pilar Díaz Rascado.
## Notas 
## Véxase tamén 
### Bibliografía 
* 
*
Haitam Aleesami

**Haitam Aleesami**, nado en Oslo o 31 de xullo de 1991, é un futbolista noruegués de orixe marroquí que xoga como defensa co Palermo.

## Traxectoria 
Os seus primeiros clubs foron o Holmlia SK e o Skeid. En2010 entrou no primeiro equipo do Skeid, xogando na segunda división e foi en 2011 o mellor xogador novo do ano. En agosto de 2012 fichou co Fredrikstad FK para substituír a Benjamin Dahl Hagen, quen volvía ao Vålerenga despois dun período cedido. Aleesami debutou na Tippeligaen e asistiu no gol de Tarik Elyounoussi na vitoria 2–0 contra o Tromsø o 5 de agosto de 2012.

### IFK Göteborg 
En 18 de agosto de 2014 firmou por catro por catro anos co club sueco IFK Göteborg.

### Palermo 
O 8 de agosto de 2016 fichou co Palermo.

## Notas
María Gallego Abeledo

**María de los Remedios Gallego Abeledo**, coñecida como **Marita** ou **Lina**, nada en Vigo o 16 de xaneiro de 1928 e finada en Val do Oise en 1962, foi unha guerrilleira antifranquista galega.

## Traxectoria 
O seu pai Manuel Gallego Durán e o seu tío Antonio Gallego Durán foron asasinados polos franquistas en 1936. Xunto cos seus irmáns Josefa, Clementina, Guillermo e Juan Gallego Abeledo, coñecidos como Os Buzos, incorporouse á guerrilla. Comezou colaborando cos fuxidos facendo todo tipo de traballos. Cando a presión se fixo insoportable integrouse coa súa irmá Josefa na IV Agrupación do Exército Guerrilleiro de Galicia. Foi a compañeira de Francisco Rey Balbís. Foi comisaria política do destacamento Enrique Líster da IV Agrupación. Pasou tempo agochada coa súa irmá Josefa e outros guerrilleiros no refuxio de Goente (As Pontes de García Rodríguez).

Atravesou os Pireneos en 1950 co seu compañeiro Moncho e pasou a Francia. En 1951 regresou a Galicia coa consigna de trasladar a Francisco Martínez Leira a Francia, pero este negouse. En París fixo de enlace entre os comunistas franceses e españois. Morreu en Blanc-Mesil-Argenteuil (Val do Oise) en 1962 a consecuencia dun cancro.

## Notas 
## Véxase tamén 
### Bibliografía 
* 

* 
### Ligazóns externas 
* Guerrilleiras
Frode Johnsen

**Frode Johnsen,** nado o 17 de marzo de 1974 en Skotfoss, é un ex-futbolista noruegués, foi o xogador de máis idade en xogar coa selección norueguesa, o máximo anotador da primeira división norueguesa con máis idade e mais das ligas europeas de máximo nivel.

## Traxectoria 
Debutou na máxima división norueguesa en 1999 co Odd Grenland e o ano seguinte fichou polo Rosenborg. Nese ano fixo tamén a súa estrea coa selección nacional, coa que xogou 35 partidos e marcou dez goles.  16 de xullo de 2006 firmou por 18 meses co equipo xaponés do Nagoya Grampus Eight, e en 2009 pasou ao Shimizu S-Pulse.

En 2011 volveu ao Odd.

Johnsen foi o máximo goleador tres veces: na Tippeligaen en 2001 (empatado con Thorstein Helstad e Clayton Zane), en 2004 e 2013, a última vez con 39 anos. Marcou un total de 86 goles co Odd, o máximo anotador da historia do equipo, xunto con Knut Seland

## Notas
Iconostasio

[miniatura|Iconostasio da Catedral da Anunciación no [Kremlin de Moscova, o traballo de Theófanes o grego, (1405).]]
O **iconostasio** é unha zona nas igrexas cristiás do rito bizantino, particularmente ortodoxo, que separa, mediante unha parede de madeira ou metal o altar onde se leva a cabo a celebración polo clero oficiante (que inclúe o santuario ou presbiterio, a *prótese* e o *diaconicon*) do resto da igrexa onde está o coro, o clero non oficiante e os fieis. Nesa cancela adoita colocarse diferentes tipos de pinturas ou iconas que lle dan o nome.

A palabra provén do grego antigo εἰκονοστάσι (-ον) (eikonostási (-a)), aínda en uso común en Grecia e Chipre, que significa "iconas en pé". Arquitectonicamente, comezou sendo unha cancela pero foi evolucionando e gañando altura até configurar o *templon* bizantino, nun proceso rematado no século XV.

Non é un muro senón unha separación para ocultar o altar que permite o acceso mediante unha regulamentación moi precisa, porque representa o acceso ao mundo divino. Costa de 3 portas: pola central, Porta Santa ou Porta Real, só pode pasar o sacerdote cos ornamentos litúrxicos ou para o bispo, mentres polas laterais pasan os diáconos durante os oficios, polo que están decoradas con anxos ou santos diáconos. Cando está aberta permite ver o altar, e cando non hai culto está pechada. É un espazo pechado para os laicos, agás se teñen algunha función (servidores etc.)

## Notas 
## Véxase tamén
Sociedade secreta

[miniatura|280px|Os [Thuggee foron unha seita secreta de asasinos que adoraban á deusa hindú Kali.]]
Unha **sociedade secreta** é un club ou unha organización cuxas actividades, eventos e funcionamento interno son de coñecemento exclusivo dos seus membros. A sociedade pode ou non tratar de agochar a súa existencia. O termo adoita excluír os grupos encubertos, como axencias de intelixencia ou guerrillas insurxentes, que agochan as súas actividades e membros pero manteñen unha presenza pública. Os requisitos exactos para etiquetar un grupo dunha sociedade secreta están en disputa, pero as definicións baséanse xeralmente no grao no que a organización insiste en manterse en segredo, e podería implicar a retención e a transmisión do coñecemento secreto, a negación de afiliación ou o coñecemento do grupo, a creación de ligazóns persoais entre os membros da organización, e o uso de ritos secretos ou rituais que consolidan os membros do grupo.

## Véxase tamén 
### Bibliografía 
* 
* 
* 
* Harwood, W. S. "Secret Societies in America," *The North American Review,* Vol. 164, No. 486, maio de 1897.
Kali

[miniatura|280px|Kali sobre [Shiva.]]

**Kālī** (en ), tamén coñecida como **Kālikā** (en ), é unha deusa hindú. Kali é unha das dez Mahavidyas, unha lista que mestura deusas sakta e budistas.

Aparición máis temperá de Kali é a dunha destrutora polas forzas do mal. É a deusa dunha das catro subcategorías da Kulamārga, unha categoría do shivaísmo tántrico. Co tempo, foi adorada polos movementos devocionais e seitas tántricas como unha Nai Divina, Nai do Universo, Adi Shakti ou Adi Parashakti. As seitas shakta e tántrica adorárona como a realidade última, ou *Brahman*. Ela tamén é visto como protectora divina e aquela que confire *moksha*, ou liberación.

## Notas 
## Véxase tamén 
### Bibliografía 
* 
* 
*
Glecia Bear

**Glecia Bear** ou **Nêhiyaw**, nada o 29 de abril de 1912 en Green Lake, Saskatchewan e finada en setembro de 1998 en Flying Dust First Nation, foi unha contadora de historias tradicional canadense da nación cree. publicou dúas das súas historias en senllos volumes dirixidos ao público infantil con tradución en inglés. Nêhiyaw foi a primeira muller xefa da Flying Dust First Nation
* ''Kthkominawak otbcimowiniwbwa/Our grandmothers' lives, as told in their own words'' (1992)

## Notas
Xiaomi

**Xiaomi Inc.** (en chinés: 小米科技, pinyin: Xiǎomĭ Kējì, literalmente "paínzo tecnoloxía") é unha empresa multinacional coa súa sede en Pequín, China. É coñecida polo seu traballo no campo do deseño industrial e no desenvolvemento e venda de teléfonos intelixentes, apps e outros produtos electrónicos, que unicamente vende por Internet. 

Foi fundada polo empresario Lei Jun o 6 de abril de 2010. Desde o lanzamento do seu primeiro teléfono intelixente en agosto de 2011, Xiaomi gañou unha importante cota de mercado na China e ampliou a súa liña de produtos a outros dispositivos electrónicos.

En 2013, a empresa conseguiu converter un dos seus modelos, o Xiaomi Mi2S, no móbil máis popular da China, por diante do Galaxy S4 de Samsung e do iPhone 5 de Apple, segundo os datos da consultora especializada Antutu, cun produto competitivo e máis barato que os seus competidores.

## Véxase tamén 
### Ligazóns externas 
* Páxina oficial
Almalaguês

**Almalaguês** (antigamente, **Almalaguez**) é unha freguesía portuguesa do concello de Coímbra de distrito homónimo, ten 26,13&nbsp;km² de área e 3 111 habitantes (2011). A súa densidade de poboación é de 134,3 hab/km².

A freguesía é muito coñecida polas tecedeiras que facen tapetes que son populares en todo Portugal.

## Poboación 
miniatura|200x200px|Grupos de&nbsp;idade (2001 e 2011)

centro|miniatura|200x200px|Evolución da&nbsp;poboación  (1864–2011)

## Patrimonio 
* Fonte do Calvo;
* Igreja Paroquial de Almalaguês, incluíndo a Capela de São Pedro e a Capela de Nossa Senhora da Alegria;
* Torre de Bera.

## Notas
Ann Meekitjuk Hanson

**Ann Meekitjuk Hanson** (inuktitut: ᐋᓐ ᒦᖀᑦᔩᒃ ᐦᐋᓐᓱᓐ), nada o 22 de maio de 1946 en Qaktut, é unha escritora, xornalista e política de Nunavut. Foi a comisionada de Nunavut dende o 21 de abril de 2005 ata o 10 de abril de 2010. 
## Traxectoria 
A Hanson, como todo inuit nacido entre a década de 1940 e a de 1970, o goberno do Canadá etiquetouna cun número de disco, ou ujamiit que no seu caso era E7-121.

Os primeiros 11 anos da súa vida só sabía falar inuktitut e viviu en Qakutut e Kimmirut.  Logo foi a escolas en Iqaluit, Baker Lake (Qamanituaq) e Toronto, onde a coñecían como Annie Cotterill. Traballadora pública dende 1964, foi secretaria e intérprete do deputado federal Eugène Rhéaume e vicecomisionada dos Territorios do Noroeste de 1987 a 1992.

Entrou na CBC como recepcionista, e máis tarde converteuse en voz dos anuncios e produtora das emisións en inuktitut. Traballou tamén para a Inuit Broadcasting Corporation producindo documentais, como *Starting Fire with Gunpowder* (1991). Hanson foi a primeira editora do periódico comunitario *Inukshuk*, que máis tarde se converteu no semanario *Nunatsiaq News.* É a autora de *Show Me* (1991) un libro escrito en inuktitut e inglés e *Tumiit* integramente en inuktitut.

## Notas
Transbordador espacial

[dereita|miniatura|250px|Lanzamento do *[Transbordador espacial Discovery*, misión STS-120.]]
O **transbordador espacial** ou **lanzadeira espacial** da NASA, oficialmente chamado «Space Transportation System» (**STS** ou *Sistema de Transporte Espacial* en galego), foi a astronave empregada durante 30 anos polo goberno dos Estados Unidos de América para as súas misións tripuladas no espazo, que foi retirado de servizo no 2011. A plataforma de lanzamento componse dun gran tanque externo (ET), de cor vermella, dous foguetes aceleradores sólidos (SRB), de cor branca, e un avión espacial, o cal é o transbordador espacial propiamente dito. O transbordador mesmo conta cos seus propios motores principais (SSME).

A lanzadeira transportou astronautas e carga útil (tal como satélites ou partes da estación espacial) até a órbita baixa terrestre, na parte superior da atmosfera terrestre (ou termosfera). Polo xeral, a súa tripulación estivo composta por cinco ou sete persoas. A capacidade de carga útil foi de 22&nbsp;700&nbsp;kg. Cando a misión do transbordador rematou, foron accionados ps propulsores da «Orbital Maneuvering System» (OMS ou *Sistema de Manobra Orbital*) e reentrou na baixa atmosfera. Durante o descenso, o orbitador desacelera a súa velocidade hipersónica principalmente a través da aerofreada, e despois, polo proceso de aterraxe, actuou como un planador, aterrando totalmente sen a axuda dos motores («deadstick»).

## Notas 
## Véxase tamén 
### Outros artigos 
*Transbordador espacial Columbia
*Transbordador espacial Challenger
*Transbordador espacial Discovery
*Transbordador espacial Atlantis
*Transbordador espacial Endeavour

### Ligazóns externas 
* Manual de referencia NSTS (1988) 
* Como funciona a lanzadeira espacial 
* NASA Human Spaceflight - Shuttle (status actual de misións de lanzadeiras)
Gonzalo Romero Osende

**Gonzalo Romero Osende**, nado en Zas o 21 de xuño de 1904 e finado en Cambre o 5 de xuño de 1984, foi un perito mercantil, avogado e fotógrafo galego.

## Traxectoria 
Fillo de Esperanza Osende Botana e Gonzalo Romero Juega, médico de Zas. O pai morreu o 29 de outubro de 1918 a consecuencia da gripe de 1918, e a familia trasladouse a Santiago de Compostela.

Perito mercantil, avogado e empregado de banca. Nos anos da República era interventor do Banco de La Coruña en Santiago de Compostela. Co golpe de Estado do 18 de xullo de 1936 foi mobilizado como tenente de Complemento. Actuou como defensor nos consellos de guerra celebrados en Santiago de Compostela dende xullo de 1936 ata xuño de 1937. Participou na defensa de cinco acusados de Padrón (Francisco Castaño Otero, Andrés Rey Baltar, Jaime Caamaño Comparada, Antoliano Correa Jamardo e José Millares Gil), dezaoito de Porto do Son, sete de Santiago de Compostela (Luís Martínez Nouche, Francisco Ponte Ces, Antonio Ramos Varela, Andrés Gómez N., Serafín López Bouzas, José Jeremías Montero e Claudio Sousa Antúnez), vinte de Ordes, cinco de Curtis (Manuel Calvelo, Isabel Ríos, Manuel Sánchez Ayerbe, Manuel Pena Camino e Eduardo Sánchez Lago), dous de Arzúa (Alfonso Núñez López e Federico Nogueira Pimentel), cinco de Muros (Florentino del Río López de Ipiña, Manuel Lago Ramos, Lino Tieles Blanco, Isidro Caramés Tajes, e Peregrino Lestón González), un de Frades (Arturo Briones Varela), un da Pobra do Caramiñal (Manuel Hermo Vidal) e trinta e dous de Negreira (Elena Suárez Suárez, Jesús Lens Patiño, Benjamín Troitiño Beiro, Ramón Pose Suárez, Juan Barros Manteiga, Jesús González Ferreiro, Manuel Fagín Páramos, José Manuel Calvo Suárez, Manuel Teixeira Correa, Domingo Abeijón Ces, Herminio Suárez Arnejo, Gumersindo Lista Pena, Antonio Pérez Barbazán, José Crespo Pérez, José Suárez Arnejo, Víctor Matalobos Iglesias, José González Regueiro, Hilario Rivas Ruíz, Jesús Pazos Mesías, Antonio Santos Pérez, Florindo Mosquera Ríos, Maximino Quinteiro Vidal, José María Nieto Crego, Jesús Mourelle Ramos, Andrés Mallo, Manuel Pereiro Freire, Gumersindo Pereiro Sanmartín, José María Fernández Freire, Alfredo Paz Lemus, Francisco Zarauza Pulleiro, José María Lista Vázquez e Manuel Lata Brea). Despois renunciou a seguir desempeñando o seu papel e pediu o traslado a fronte de guerra. Destinado ao Rexemento de Infantaría Mérida 35, partiu de Compostela o 9 de xullo de 1937 para a fronte de Brunete. Ao chegar a batalla xa concluíra e o Rexemento pasou á fronte de Alfambra en Teruel. Ao rematar a guerra volveu traballar no Banco de La Coruña en Santiago de Compostela, e despois en Vigo e A Coruña.

Fotógrafo afeccionado, fixo gran cantidade de imaxes que foron recollidas na exposición "Recuperación do Arquivo Fotográfico de Gonzalo Romero Osende".

## Vida persoal 
Casou con Emilia Mengotti Osende en 1933 e foi pai de Emilia, Gonzalo, Manuel, Julio, Francisco Javier, Carlos, Santiago, María de la Paz e José Luis Romero Mengotti.

## Notas 
## Véxase tamén 
### Bibliografía 
* 

### Ligazóns externas 
* Otra mirada de la represión
* El defensor
Marcelino García

Co nome de **Marcelino García** podemos referirnos a:

***Marcelino García Villar**, político galego de Lalín (1904-1970).
***Marcelino García Toral**, futbolista e adestrador español (n. 1955).
***Marcelino García Alonso**, ciclista español (n. 1971).